Nafarroako Parlamentuko Mahaiak, 2018ko ekainaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalva andreak aurkeztutako galdera, Rozalejoko Markesaren eraikin okupatuan legez kanpoko jarduerak egin daitezen ez eragozteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Funtzio Publikoko, Barneko eta Justiziako kontseilari María José Beaumon andreak Osoko Bilkuran ahoz erantzun dezan:

Nafarroako Gobernuak zergatik ez du eragotzi legez kanpoko jarduerak egitea –esaterako, alkohola saltzea edo kontzertuak egitea– bere jabetzako Rozalejoko Markesaren eraikin okupatuan?

Iruñean, 2018ko ekainaren 14an

Foru parlamentaria: Ana Beltrán Villalba